આંધ્ર પ્રદેશના નાનકડા ગામ હિંદુપુરામાં ગંગાનો જન્મ થયો હતો. કોમર્સ ગ્રેજ્યુએટ ગંગાએ શિક્ષિકા તરીકે સ્કૂલના તમામ ઉંમરના વિદ્યાર્થીઓને 7 વર્ષ સુધી અંગ્રેજી અને કમ્પ્યુટરનું શિક્ષણ પણ આપ્યું હતું. લગ્ન પછી ગંગા બેંગલુરુ સ્થાયી થઈ. જીવનમાં કશુંક કરવા આગળ વધવાની ધગશને કારણે તેણે બુક ગમ બનાવતી કંપનીમાં નોકરી શરૂ કરી. તેનો પતિ રેલવે કર્મચારી હતો અને રેલવેની શાળામાં ગંગાને નોકરી મળે તે માટે તેણે પૂરતા પ્રયત્નો કર્યા હતા, પરંતુ ગંગા અને પરિવાર માટે આ તેની છેલ્લી મદદ હતી.